Христо Смирненски
Портрети с атестати на близки и познати

chitanka.info

1. Отдел поетични прозаичности

Пан Ганюша Ичерански

В гърдите ми бушува духът на Прометей,

душата ми отдавна на тоз свят не живей.

Доколкото е мило на Ленин в манастир,

дотолкова е драго на мене под мундир.

* * *

Приятелю, я застани във фронт.

Nous sommes enfants d’un autre monde!

Здесь мир для нас давно угрюм,

фекат не япълъм чуджум?

* * *

От Йоана Златоуста чух:

„Тичай подир всяка фуста!“

Аспарух.

Граф Поне Понто Понтинцто

Най-дълбок

психолог

на Балканите.

Щом наканите

се да кихнете, да кажем, тъй… от влага,

наший психолог веднага

кърпичката си предлага.

Бичев Кирил

Това е

независим между независимите Бичев Кирил.

По ръста му се вижда, че той винаги е дирил

високото в света.

Лишен от всяка суета,

във споровете има

една непоколебима

и точно установена позиция: —

вечна опозиция.

Поет от първи ред

или:

Босокрака кака

крета по сокака

и цветенце мирише.

Вдъхновен певец

вади бял листец

и стихове й пише.

* * *

Не бих желал да бъда аз

ни от нищожните, ни от великите,

защото и във двата случая тогаз

на себе си не бих принадлежал;

но бих желал, но бих желал,

когато дойдат болшевиките

и вред покажат си антиките,

да ми се поднесе като на стар

и вечно ревностен и смел другар

един указ от Петроград още готов,

със който да ме назначат за комисар

за пет години на свободната любов.

Пешо Босяка

Рими за Георги Димов

11 думи:

Млад, всепризнат, инат,

мазарат, меценат.

Библиотекар, зарар,

Ючбунар.

Прочут, вермут, лобут.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.